Avís legal - Aptos\nEn compliment amb el deure d’informació recollit a l’article 10 de la Llei 34/2002, d’11 de Juliol, de Serveis de la Informació i del Comerç Electrònic, l’informem que el lloc web i el portal d’Internet https://www.aptos.cat/ (en endavant, el «Web») és titularitat de INICIATIVA APTOS EMPRESA D’INSERCIÓ SL, amb domicili social a C/SALINAS, 5 PLT 1 amb CIF nº B01817352. El present avís legal regula les condicions d’ús del citat portal d’Internet .\nAmb caràcter general les relacions entre APTOS i els usuaris dels serveis telemàtics, presents a la Web, es troben sotmeses a la legislació i jurisdicció espanyoles.\nLes parts renuncien expressament al fur que els pugui correspondre i sotmeten expressament als Jutjats i Tribunals de Tarragona per resoldre qualsevol controvèrsia que pugui sorgir en la interpretació o execució de les presents condicions contractuals.\nAquest Avís Legal regula l’accés i utilització de la pàgina web que APTOS posa a la disposició dels usuaris d’Internet . Es considera usuari a la persona que accedeixi, navegui, utilitzi o participi en els serveis i activitats de la pàgina web.\nL’usuari queda informat, i accepta, que l’accés a la present web no suposa, de cap manera, l’inici d’una relació comercial amb APTOS.\nEn cas de ser necessari que l’usuari aporti dades personals per accedir a algun dels serveis, la recollida i el tractament de les dades es realitzarà de conformitat amb la normativa vigent, en concret amb el RGPD. Per més informació, consulti la nostra política de privacitat .https://www.aptos.cat/politica-de-privacitat.\nLa visita al lloc web per part de l’usuari haurà de fer-se de forma responsable i de conformitat a la legalitat vigent, la bona fe, el present Avís Legal i respectant els drets de propietat intel·lectual i industrial de titularitat de APTOS o qualsevol altres persones físiques o jurídiques.\nL’ús de qualsevol dels continguts del lloc web amb finalitats que siguin o poguessin ser il·lícites queda totalment prohibit, així com la realització de qualsevol acció que causi o pugui causar danys o alteracions de qualsevol mena no consentides per APTOS, al lloc web o als seus continguts.\nEl titular del web no s’identifica amb les opinions abocades en el mateix pels seus col·laboradors. L’empresa es\nreserva el dret a efectuar sense previ avís les modificacions que consideri oportunes en la seva Web, podent canviar, suprimir o afegir tant els continguts i serveis que es presten a través de la mateixa com la forma en la qual aquests apareguin presentats o localitzats en els seus servidors.\nEls drets de propietat intel·lectual del contingut de les pàgines web, el seu disseny gràfic i codis són titularitat de APTOS i, per tant, queda prohibida la seva reproducció, distribució, comunicació pública, transformació o qualsevol altra activitat que es realitzi amb els continguts de la pàgina web, encara que es citin les fonts, excepte que es compti amb el consentiment previ, exprés i per escrit de APTOS. Tots els noms comercials, marques o signes distintius de qualsevol classe continguts en les pàgines web de l’empresa són propietat dels seus amos i estan protegits per llei.\nAPTOS no concedeix cap llicència o autorització d’ús de ninguna classe sobre els seus drets de propietat intel·lectual i industrial o sobre qualsevol altra propietat o dret relacionat amb el lloc web, i en cap cas s’entendrà que l’accés i navegació dels usuaris implica una renúncia, transmissió, llicència o cessió total ni parcial d’aquests drets per part de APTOS.\nQualsevol ús d’aquests continguts no autoritzats prèviament per part de APTOS serà considerat un incompliment greu dels drets de propietat intel·lectual o industrial i donarà lloc a les responsabilitats legalment establertes. APTOS es reserva el dret d’exercitar enfront l’usuari les accions judicials i extrajudicials que corresponguin.\nAPTOS declara que ha adoptat les mesures necessàries que, dins de les seves possibilitats i l’estat de la tecnologia, permeten el correcte funcionament del seu lloc web així com l’absència de virus i components nocius. No obstant això, APTOS no pot fer-se responsable de les següents situacions que s’enumeren a títol enunciatiu, però no limitatiu:\nEls danys o perjudicis que causi qualsevol persona que vulneri els sistemes de seguretat de APTOS.\nL’ús que els usuaris puguin fer dels continguts inclosos en el web. En conseqüència, APTOS no garanteix que l’ús que els usuaris puguin fer dels continguts que en el seu cas s’incloguin en el lloc web s’ajustin al present avís legal ni que l’ús del lloc web es realitzi de forma diligent .\nAPTOS podrà suspendre temporalment i sense previ avís, l’accessibilitat al lloc web amb motiu d’operacions de manteniment, reparació, actualització o millora. No obstant això, sempre que les circumstàncies ho permetin, APTOS comunicarà a l’usuari, amb antelació suficient, la data prevista per la suspensió dels continguts.\nIgualment, de conformitat amb els arts. 11 i 16 de la Llei 34/2002, d’11 de juliol, de serveis de la societat de la informació i de comerç electrònic, APTOS es compromet a l’eliminació o, en el seu cas, el bloqueig dels continguts que poguessin afectar o ser contraris a la legislació vigent, els drets de tercers o la moral i ordre públic.\nAPTOS utilitza cookies, a l’efecte d’optimitzar i personalitzar la seva navegació pel lloc web. Les cookies són fitxers físics d’informació que s’allotgen en el mateix terminal de l’usuari, la informació recollida mitjançant les cookies serveix per facilitar la navegació de l’usuari pel portal i optimitzar l’experiència de navegació. Les dades recopilades mitjançant les cookies poden ser compartides amb els creadors d’aquestes, però en cap cas la informació obtinguda per les mateixes serà associada a dades personals ni a dades que poden identificar a l’usuari.\nNo obstant això, si l’usuari no desitja que s’instal·lin cookies en el seu disc dur, té la possibilitat de configurar el navegador de tal manera que impedeixi la instal·lació d’aquests arxius. Per obtenir més informació consulti la nostra Política de Cookies .https://www.aptos.cat/cookies.\nLa presència d’enllaços (links) a la pàgina web de APTOS cap a altres llocs d’Internet té finalitat merament informativa i en cap cas suposen suggeriment, invitació o recomanació sobre aquests. APTOS no assumirà responsabilitat pels continguts d’un enllaç pertanyent a un lloc web aliè, ni garantirà la fiabilitat, exactitud, amplitud, veracitat, validesa i disponibilitat tècnica.\nEn el cas de que a altres llocs webs s’estableixin enllaços a la pàgina web de APTOS, no s’entendrà que APTOS ha autoritzat l’enllaç o el contingut del lloc web en el que es conté l’enllaç, tampoc es podrà incloure a la pàgina de l’enllaç continguts inapropiats, difamatoris, il·legals, obscens o il·lícits, ni altres continguts que siguin contraris a la legalitat vigent .\nAPTOS es reserva la possibilitat de contactar amb el propietari del lloc web en el qual s’estableixi l’enllaç si considera que s’incompleix la normativa, així com d’exercitar les corresponents accions judicials i extrajudicials.\nAPTOS es reserva expressament el dret a modificar unilateralment, total o parcialment, sense necessitat de previ avís, el present Avís Legal. L’usuari reconeix i accepta que és responsabilitat seva revisar periòdicament el present Avís Legal.


Portabella votarà a favor d'investir Trias\nLA GOVERNABILITAT DE BARCELONA\nMalgrat que no suma amb CiU, el republicà ho fa en pro d'un govern "estable"\nSetze a setze. Aquest és el resultat que ERC-Unitat per Barcelona vol visualitzar en la presa de possessió de Xavier Trias a l'Ajuntament de Barcelona i per això ha decidit votar a favor del candidat de CiU.\nM. COLOMER / A. BALANZÀ Barcelona. Actualitzada el 22/06/2011 00:00\n260x366 El president del grup municipal d'Unitat per Barcelona-ERC, Jordi Portabella. / PERE TORDERA El president del grup municipal d'Unitat per Barcelona-ERC, Jordi Portabella. / PERE TORDERA\nEsquerra està intentant treure el cap en un mandat en què els seus dos regidors, Jordi Portabella i Joan Laporta, tindran una forta càrrega de feina que difícilment es veurà compensada. En aquest context, el primer gest que farà el seu grup municipal és votar a favor de la investidura del candidat de CiU i futur alcalde de Barcelona, Xavier Trias. Fonts d'ERC van donar ahir per fet aquest moviment, en primera votació, en el ple extraordinari de presa de possessió de Trias i de la resta de regidors de la nova corporació municipal.\nEl primer efecte que pretén aconseguir Esquerra és la constitució d'un front d'interessos comuns en el govern de la ciutat que estabilitzi l'executiu curt de Trias i que alhora pugui arraconar el creixent protagonisme que està adquirint el PP, que des d'ahir s'ha situat a només dos escons del PSC i es desenganxa de la cua que habitualment compartia amb ICV i ERC. Els republicans ahir fins i tot van parlar en una nota de premsa de "formar un govern fort i àmpliament representatiu" amb ICV-EUiA i el PSC sota el denominador comú de tots contra el PP i van recordar que la setmana passada ja van veure amb bons ulls la idea d'ICV d'arribar a una entesa amb CiU a la Diputació de Barcelona. No obstant això, el pacte en aquesta última institució està dat i beneït i convergents i populars ja s'han repartit les àrees de govern.\nEl segon efecte del vot a favor d'ERC a Trias, que no servirà al candidat de la federació per ser elegit en primera votació (necessita 21 vots favorables), és evitar que ja en la primera decisió del mandat el grup municipal que comparteix amb Joan Laporta pugui arribar a votar dividit. Laporta ja va deixar entreveure dies enrere que apostava per facilitar la investidura de Trias i, no només això, sinó per facilitar l'aprovació dels primers pressupostos del nou govern municipal, tal com ha fet al Parlament en nom de Democràcia Catalana (DC).\nLaporta, que s'estrena en la política municipal sis mesos després de debutar al Parlament, encara va anar més enllà subratllant que pot erigir-se en la persona que contribueixi a refer els ponts entre CiU i ERC. La coalició de Portabella i Laporta ja va generar rebuig entre una part de la direcció republicana, que dubtava de la solidesa i les possibilitats de cohesió d'un grup municipal compartit per dues personalitats molt marcades. Portabella va demanar després dels mals resultats del 22 de maig a Laporta que no agafés l'acta de regidor a l'Ajuntament, però el líder de DC s'hi va negar.\nEsquerra, que ha intentat incorporar-se al futur govern de Trias, no preveu cap rèdit del seu gest més enllà de la predisposició a presidir comissions i algun districte de la ciutat, tal com ha fet evident en les reunions que Portabella ha mantingut amb l'alcalde electe des de les eleccions del 22 de maig.


Airbnb denuncia la “reculada” del Govern en el reglament turístic\n2 min. Barcelona 09/08/2016 00:00\n651x366 Airbnb calcula que l’any passat 900.000 persones van fer servir el seu servei a Barcelona. / FRANCESC MELCION Airbnb calcula que l’any passat 900.000 persones van fer servir el seu servei a Barcelona. / FRANCESC MELCION\nLa plataforma d’allotjament col·laboratiu Airbnb denuncia que el projecte de decret de reglament del turisme del Govern suposa “un retrocés que, per diferents motius, perjudicarà les famílies de classe mitjana que comparteixen casa seva”.\nEl projecte de decret, sotmès a exposició pública, regula les diferents modalitats d’allotjament turístic. Airbnb va assegurar ahir que el document no té en compte el que “volen les famílies de classe mitjana” i va en contra de la feina feta per la Generalitat per crear un nou marc per a l’economia col·laborativa.\nLa plataforma va lamentar que el projecte de reglament no distingeixi entre operadors professionals i no professionals, per la qual cosa les famílies que comparteixen casa seva de manera ocasional seran tractades igual que els operadors comercials i estaran subjectes a “normes arcaiques dissenyades per a una indústria diferent”. Airbnb creu que aquest projecte inclou “un complex sistema de registre” que afavoreix els operadors comercials.\nTambé retreu que aquesta normativa no té en compte els consells d’experts sobre la regulació de l’economia col·laborativa, i que no presta atenció a les crides de Brussel·les per donar més suport a l’economia col·laborativa, als informes de les autoritats de la competència que sol·liciten noves regulacions que impulsin les oportunitats econòmiques per als ciutadans corrents, i al compromís de la Generalitat d’ajudar les famílies de classe mitjana que es beneficiïn d’aquest tipus d’activitat.\nL’enfocament sobre l’economia col·laborativa ja ha causat conflictes entre la conselleria d’Economia, encapçalada per Oriol Junqueras (ERC), més oberta amb aquest model, i la d’Empresa, responsable d’aquest decret i liderada per Jordi Baiget (PDL), que hi està menys oberta.\nSolució a Barcelona\nSegons Airbnb, l’allotjament col·laboratiu contribueix a fer que els viatgers i els beneficis es distribueixin més enllà de les zones més turístiques, i va recordar que l’any passat la comunitat d’Airbnb va tenir un impacte econòmic de més de 740 milions per a Barcelona, amb gairebé 900.000 usuaris.


Itziar de Lecuona: "El cos humà no ha de ser objecte de tràfic"\nEntrevista a Itziar de Lecuona, professora del departament de Salut Pública de la UB i investigadora de l'Observatori de Bioètica i Dret\n"No és que hi hagi determinades parts del cos que ens plantegem si es poden comprar, és que ja estem discutint quin preu li posem\n"Hem estat molts anys lluitant a favor d'aquesta idea que el cos humà i les seves parts no han de ser objecte de trànsit, que el primer és l'ésser humà"\nLa OMS calcula que un de cada deu transplantaments d’òrgans al món prové del tràfic il·legal. El tràfic internacional de parts del cos humà és un món complex en el que homes i dones en situació de pobresa es plantegen vendre els seus òrgans per guanyar diners i on malalts es pensen si acudir a aquest mercat negre davant una situació desesperada. Itziar de Lecuona, professora del departament de Salut Pública de la UB i investigadora de l’Observatori de Bioètica i Dret, participarà avui en un debat organitzat per Medicus Mundi Catalunya i Farmacéuticos Mundi, on es discutirà sobre si el tràfic d’òrgans es conseqüència o no de les desigualtats que es viuen a nivell global.\nEspanya està al capdavant a nivell mundial en nombre de trasplantaments i donacions. Al 2014 la taxa de donacions va ser de 36 donants per milió de persones i es van fer 4.360 trasplantaments.\nTenim una legislació que es basa en la idea del consentiment presumpte, és a dir, tothom és donant a no ser que diguis el contrari, i això s’aplica en el donant cadàver, és a dir, una persona mor i és donant, el que passa és que sempre es pregunta a la família si ho vol o no. L’altre situació és que entre vius jo puc donar un ronyó a la meva mare o al meu germà, això la llei ho permet, en determinades condicions. Un comitè d’ètica ha d’avaluar el grau d’autonomia, verificar que aquella persona està fent de manera autònoma aquesta donació i després ho ha d’autoritzar un jutge. Estem parlant de persones que estan relacionades entre sí, que tenen una relació directe i això es permet si és entre familiars. Nosaltres tenim un model que ha estat d’alguna manera referència a nivell mundial, és per aquesta regulació i perquè tenim el coordinador de transplantaments, que és una figura que està permanentment buscant òrgans per ser trasplantats en aquestes condicions de seguretat, altruisme, solidaritat i, sense cap pagament i sobretot, sota la idea de l’anonimat. Tu no has de conèixer qui et dona l’òrgan i només pots trencar aquest anonimat en l’entorn familiar.\nQuè entenem per tràfic d’òrgans? Una cèl·lula organitzada que es dedica a la compra-venda d’òrgans i també una persona que paga per rebre un òrgan d’un conegut?\nEl clàssic exemple d’explotació de persones en aquest àmbit és aquella persona que té diners i que compra un òrgan a aquell que no en té. Llavors aquella persona no és autònoma, no li queda cap altra opció i es queda amb unes condicions de més desigualtat encara. Aquest és el clàssic tràfic que seria un delicte, seria allò que s’ha de perseguir a nivell internacional. I l’altre debat, que jo penso que s’ha de replantejar, és aquell que parla de persones que estan en un mateix nivell econòmic i estableixen una compra-venda. Tot es pot comprar i vendre? El cos humà, les mostres, els teixits, parts d’òrgans o òrgans han de ser objecte de compra venda? Aquest és l’altre debat.\nCom afrontem aquest debat quan una persona diu “és el meu cos, jo decideixo si donar o no un òrgan i cobrar per fer-ho perquè necessito diners i estic en una situació desesperada”, des d’un punt de vista ètic?\nTenim un punt de partida que és el respecte per la clàssica dignitat humana, que cadascú de nosaltres entén com vol entendre, i és lícit. I des de la protecció dels drets humans. Aquells països que no tenen un marc legal, una protecció en aquest sentit, és allà on aniràs a buscar aquests òrgans, però també en el nostre context. Hi ha d’haver una conscienciació del que significa la persona, els seus drets i entendre que el cos humà no ha de ser objecte de tràfic. Quins drets es veurien afectats quan jo poso sobre la taula uns diners que sembla que ho poden comprar tot?\nEs calcula que del total de transplantaments d’òrgans al món, almenys un 10% es realitza de forma il·legal. És encara més gran la magnitud d’aquest problema?\nDades concretes no en tinc, però soc conscient que cada vegada hi ha més tendència a pensar que tot es pot comprar, llavors clar, la magnitud del problema és més gran. Hi ha una mentalitat de què no és que hi hagi determinades parts del cos que ens plantegem si es poden comprar, és que ja estem discutint quin preu li posem, això em sembla greu. Si per participar en un assaig et paguem 300 o 400 euros, si he de pagar per una intervenció en l’àmbit sanitari... aquesta qüestió del preu està traient a la superfície una tendència que planteja un problema greu.\nConeixem el casos com el d’Oscar Garay, un espanyol que, després de que li refusessin un transplantament de fetge, va viatjar a la Xina i va aconseguir l’operació pagant 130.000 euros. Ell deia: “és això o morir”. Quins riscos comporta el turisme de transplantaments?\nDes de la vessant ètica penso que també és important lligar-ho a la vessant científica. El cas de l’Oscar Garay és el cas d’un senyor que se’n va a la Xina, un lloc on no hi ha una protecció de drets humans forta, que està disposat a comprar un òrgan amb els seus diners en una situació d’inseguretat total. Clar, les persones també hem d’acceptar que científicament hi ha uns límits, si nosaltres no podem ser candidats a una llista de transplantaments això s’ha d’acceptar. És molt dur el que estic dient. No per tenir diners vol dir que et salvaràs, perquè potser et trasplantaràs, hauràs explotat una persona i tu també moriràs, perquè clar, ja no hi ha alternatives per tu. Aquesta vessant de caire científic i tècnic la ciutadania també l’ha de conèixer. En Garay, a més, quan torna al sistema sanitari nostre, torna amb una situació d’inseguretat. De, què li haurà passat? quin òrgan li hauran trasplantat? Això no pot ser, es trenca la cadena de seguretat i de sanitat pública.\nQuè li hauríem de dir al pacient desesperat que necessita un transplantament i a qui se li ha negat i que estigui pensant viatjar en busca d’un òrgan?\nDoncs això, que tothom tenim els mateixos drets i el que no podem estar disposats és a, perquè jo tinc diners i aquells no, treure una part del cos de l’altre. Que no és només treure una part del cos, perquè aquella persona no està sent lliure per decidir. Estàs afectant una altra vida per salvar la teva sense tenir les garanties de que sigui cent per cent una salvació.\nEl motiu que porta a gent amb diners a comprar òrgans per salvar-se és la falta d’òrgans?\nÉs que la falta d’òrgans és per definició una falta que sempre existirà. No hi ha òrgans per tothom i no tothom pot ser candidat a un transplantament, aquest és el problema. No és: jo tinc diners jo puc comprar. En quines condicions i fins on estic jo disposat a, per salvar la meva vida o la d’un familiar, acabar amb la vida d’un altre? Perquè clar, aquelles persones a qui els hi treuen un òrgan no estan en condicions de seguretat, amb una sanitat i amb un seguiment adequats. I tots sabem que donar un òrgan no és innocu, es necessiten controls permanents. I si tens dos ronyons i et quedes amb un, això et condiciona la vida.\nEstà relacionat amb el debat de primer i tercer món o el debat de ciutadans de primera amb diners i ciutadans de segona amb pobresa.\nEstem en un moment en que la tendència és, en la línia del Michael Sandel i altres persones que tenen una veu en aquest debat, que tot es basa en els diners, és a dir, estem passant de l’economia de mercat a la societat de mercat. Tot té un preu? No. Si tinc diners puc comprar la vida d’un altre? O puc afectar la vida d’un altre? No, això no funciona així. Ni amb els països en desenvolupament ni penso que en el context de crisi que vivim entre nosaltres. L’exemple és, si s’hauria de pagar o no la sang. És a dir, tothom estaria donant sang, perquè si estem necessitats de diners i dónes diners no hi ha capacitat per decidir.\nEn països subdesenvolupats on el tràfic d’òrgans és un problema important, a quines causes es deu? És només falta de recursos o també falta de regulació?\nClar, per una banda aquesta desigualtat social i econòmica que ens afecta a tots a tots els àmbits, però clar, allà on no hi ha un marc legal estatal és on aniràs a buscar òrgans. El primer pas és una resposta internacional. Aquest tràfic de parts del cos humà també s’engloba en una dinàmica de crim organitzat o de tràfic de persones o de tractament de persones de manera il·legal, és això contra el que s’ha de lluitar.\nEl Consell d’Europa amb l’Organització Mundial de la Salut ha impulsat un conveni contra el tràfic d’òrgans que Espanya i altres països ja han ratificat. Quin canvi suposa?\nLa idea és que, surt del Consell d’Europa, que és un referent en la protecció dels drets humans, la democràcia i l’estat de dret, però estan convidats a signar-lo països que no formen part del consell d’Europa, per exemple, Pakistan o altres països on aquest és un problema principal, allí on els rics van a buscar òrgans als pobres.\nRatificar és una manera de mostrar voluntat per canviar les coses però, es molt ambiciós pensar que en alguns països, com l’Índia o el Pakistan, això farà que es prenguin mesures reals?\nCrec que el primer interessat en protegir els seus ciutadans ha de ser un estat, i estem parlant d’explotació de persones i de morts per aquesta situació. L’estat ha de lluitar per defensar els drets dels seus ciutadans. Ara, en condicions de pobresa, de violència, totes aquestes pràctiques són més fàcils de dur a terme, per això la resposta internacional és absolutament necessària, per establir uns estàndards de protecció mínims. I perquè també estem en un moment en què la gent es mou en funció d’aquests interessos sanitaris, llavors, és una necessitat de caire global.\nLa ratificació per part d’Espanya ha suposat un canvi en la legislació estatal?\nEspanya es compromet a lluitar en contra el tràfic d’òrgans i si ha de modificar algun punt del Codi Penal o ha de fer alguna cosa en aquest sentit, caldrà fer-ho. En el nostre estat ja és una qüestió que està perseguida. Però aquest compromís a nivell internacional té aquesta vessant de seguiment, de col·laboració internacional i de manifestar que els estats, a nivell internacional com a comunitat, es comprometen a això.\nTenim prou informació al respecte, el discurs pedagògic envers aquest tema està prou expandit?\nPot semblar molt naïf però penso que si a la gent no se la forma en aquesta teoria de la protecció de la persona i dels seus drets, és com el dret a la intimitat en la era del Big data o de Facebook, sinó tenim cura d’això nosaltres mateixos, tot és possible. I també menjar-nos entre nosaltres seria possible, no? Hem estat molts anys lluitant a favor d’aquesta idea de que el cos humà i les seves parts no han de ser objecte de tràfic, que el primer és l’ésser humà.\nHi ha d’haver un treball de polítiques i regulació i un altre que és, preguntar-nos: el ciutadà quina concepció té de tot això? Hi ha aquesta obligació dels professionals de vetllar per aquesta seguretat i de lluitar contra pràctiques il·lícites i també el ciutadà ha de construir una idea de tot això. Pensant que no només es tracta de que es protegeixi a la persona o la seva família, els altres també tenen els mateixos drets.


Tourmalet: Això perjudica la imatge del ciclisme\nCiclistes aficionats dopant-se sense control per tal d'obtenir pírriques victòries en proves locals, tràfic d'estupefaents, cobdicia i risc per a la salut; aquest és en resum la manera com practiquen el ciclisme alguns. La Federació Catalana hauria de tallar de soca-rel aquesta situació, si cal, eliminant algunes competicions d'aficionats. La imatge que trascendeix al públic dels ciclistes esportius és molt nociva i perjudica de rebot a tots els usuaris de la bicicleta.\nAnna Punsí (SER Catalunya)\nEls mossos han detingut una parella de Terrassa que es venia per 100 euros les hormones de creixement que havia d'injectar a la seva filla de 15 anys per prescripció mèdica. Les recollien a l'hospital i acabaven en mans d'esportistes amateurs, ciclistes i culturistes, que bàsicament buscaven guanyar marca per ego i difondre-ho al Facebook. La jutge del cas ja ha fet els tràmits perquè els retirin la llicència federativa per competir.\nEls pares coneixien el fill del bar on anaven a fer el cafè. I el fill és culturista i un dels 12 detinguts en aquesta operació dels mossos contra el dopatge. Parlant, parlant van saber que la hormona del creixement està molt buscada sobretot entre esportistes aficionats per augmentar el seu rendiment. Per això, van començar a vendre's les ampolletes que cada setmana havien d'injectar a la seva filla. 17 en caixes en total, segons la investigació de la Unitat Central de Consum dels mossos, que dirigeix l'inspector Jordi Domènech.\nEls mossos han detingut la mare de la nena i la seva actual parella a Terrassa i 10 esportistes; 5 ciclistes i 5 culturistes que suposadament traficaven i prenien substàncies dopants entre Badia del Vallès, Mataró, Cardedeu, Barcelona o Taradell. La policia ha intervingut 5.700 dosis de diferents medicaments: insulina, efedrina, l'hormona HCG i també el conegut com a EPO dels pobres, que és sèrum de sang de vedell que s'administra amb una xeringa. És un medicament que es fabrica en alguns països com Grècia o Xina i que està prohibit aquí. Aquests esportistes posaven en risc la seva salut per guanyar marca i treure pit segons Domènech.\nAlguns d'aquests ciclistes competien a la categoria Màster 40 i es necessita tenir llicència federativa per poder participar-hi. Amb aquesta operació policial, no només els pot caure una pena de 2 anys de presó sinó que poden ser sancionats per l'Agència Espanyola de Protecció de la Salut en l'Esport i perdre la llicència. 4 anys si és per tràfic de substàncies i 2 per tinença\neliminar curses? el que s'ha de fer es eliminar la gent que fa això\ndimecres, 16 d’abril, 2014


La velocitat de contagi (Rt) comença a créixer i se situa en el 0,91\nInfermeres atenent un malalt a l'UCI en una imatge d'arxiu. Marcial Guillén / EFE\nEls indicadors del covid-19 empitjoren i ja es comencen a veure els efectes de la Setmana Santa a Catalunya. Pugen els indicadors de risc amb un repunt de la velocitat de propagació (Rt), que ja s'enfila fins al 0,91 després de dies a la baixa, i el risc de rebrot creix fins als 226 punts (13 més que dissabte), segons l'última actualització del departament de Salut. Als hospitals la pressió segueix a l'alça, amb un increment de casos crítics –les UCI tenen 513 llits ocupats per covid-19– i també més ingressats en planta, amb 1.711 pacients en total, 82 més que l'actualització de dissabte.\nLa incidència a 14 dies també repunta i passa de 244,32 a 247,80. S'han notificat 1.651 nous casos per PCR o bé test d'antígens en les últimes hores. Pel que fa al nombre de morts, s'ha informat de 20 noves víctimes, que situen la xifra total de defuncions en 21.539.\nLa situació que viuen els centres sanitaris és, ara per ara, el que més preocupa, en plena expansió de la quarta onada a Catalunya. Malgrat que les dades no mostren de moment una explosió de casos derivada de la Setmana Santa, sí que s'observa un creixement massa ràpid a les UCI, que ja són plenes abans que s'arribi al pic de contagis. "Estem parlant que podem arribar als 600 malalts a l'UCI a finals de la setmana que ve o principis de la següent", ha advertit la investigadora del grup Biocomsc Clara Prats, en una entrevista a RAC1 aquest diumenge.\nA partir dels 600 ingressats a les UCI "es posa en perill el sistema sanitari, perquè vol dir que ja tens la meitat de les unitats ocupades amb pacients covid i has d’aturar altres intervencions que també requereixen llits de crítics", alertava en aquest reportatge la cap de medicina preventiva i epidemiologia de la Vall d'Hebron, Magda Campins.\nDavant d'aquest escenari, els professionals sanitaris demanen prendre mesures que continguin la pandèmia –un 8,15% de les proves han donat positiu l'última setmana, quan l'OMS recomana que sigui de menys del 5%– perquè alerten que la campanya de vacunació no arribarà a temps per ser un tallafoc dels contagis en aquesta onada.\nAtents a l'evolució dels casos\nPrats ha explicat que el creixement dels contagis que s'ha observat fins ara i el que projecten les dades encara provisionals amb què treballa el Biocomsc no mostren una "explosió" de casos sinó un creixement similar al que ja hi havia a principis de la Setmana Santa i les setmanes prèvies. Malgrat això, ha certificat que els dies festius van caure molt els diagnòstics i les dades són enganyoses: "Vam entrar a la Setmana Santa amb uns 10.000 casos setmanals i en els dies festius vam caure a 8.000 casos setmanals, una baixada que és falsa i que respon clarament al fet que no s'estava diagnosticant", ha resumit.\nAquests 2.000 casos que no van aflorar –en xifres aproximades i arrodonides, ha advertit Prats– en part ho van fer dimarts i dimecres, però no tots. En tot cas, segons Prats, els pròxims dies ajudaran a tenir una idea més clara de si la Setmana Santa va atiar al foc per entrar en un creixement de la pandèmia més ràpid. Les dades amb què treballen al Biocomsc, un cop eliminat l'efecte dels dies festius, situen la velocitat de propagació actual pròxima a l'1,1 a Catalunya, ha dit l'experta.


Tot Funda nòrdica natural setí (venda) - Pure Coverz organic webshop\nTot Funda nòrdica natural setí (venda)\nFunda nòrdica natural de gran bellesa fabricada amb sateen de cotó orgànic.\nDisponible fins a exhaurir existències\nFundes nòrdiques de tela de cotó orgànic meravellosament suau en una ombra d'cru bonica i càlida, per cotonea. La Funda nòrdica està fabricada en un 100% de cotó orgànic, certificat en GOTS, que el fa suau i còmode a la pell.\nEl cotó satinat/sateen és una tela de teixit fi lleugerament brillant que és flexible i se sent molt suau i suau. Aquest color natural, el setí de cotó no blanquejat no ha estat més acolorit.\nApte per a nòrdics en la llargada de 200-220 cm, a través del plafó d'inserció sobre l'amplada completa. La longitud total de la tapa és aprox. 260 cm. la mida de coixinera és de 60x70 cm, la funda de coixí té un tancament de botó.\nFabricat en 100% cotó orgànic, IVN millor certificat. El cotó es produeix al Kirguizistan i a Uganda, i el processament addicional es porta a terme a Europa. Com que no s'utilitzen productes químics nocius durant la fabricació, els llençols també són aptes per a persones amb pells sensibles i al·lèrgies.\nÉs genial per combinar amb un llençol de color natural o Ivori.


Ampliació de capital: Aportació d'actius a societats | DiG Advocats Barcelona\n01 OctAmpliació de capital: Aportació d'actius a societats\nLa Llei del Impost sobre Societats preveu un règim fiscal especial per diferir els beneficis obtinguts en operacions societàries com ara ampliació de capital, les fusions, escissions, canvis de valors i aportacions d'actius a societats.\nUna d'aquestes operacions és la que recull l'article 87 de la Llei de l'impost sobre societats, les aportacions no dineràries. Per mitjà d'aquestes operacions es pot incorporar actius a una societat mitjançant l'execució d'un augment de capital, diferint la tributació dels possibles beneficis obtinguts pels aportants.\nTant si l'aportant és una persona física com una societat l'augment de capital a efectuar ha de complir els requisits següents:\nL'entitat que rep els actius ha de ser resident en territori espanyol.\nUn cop realitzat l'augment de capital l'aportant ha de tenir almenys una participació del 5% de l'entitat que rep l'aportació.\nPel que fa al tipus d'actius que es poden aportar a la ampliació de capital, En el cas que la aportant sigui una societat no hi ha limitació addicional alguna per poder acollir-se al règim fiscal especial. No obstant això, en el cas que l'aportant sigui una persona física, només els actius següents podran ser considerats:\nEn el cas que s'aportin accions o participacions d'entitats aquestes no podran tenir com a activitat principal la gestió d'un patrimoni mobiliari o immobiliari, hauran de representar una participació d'almenys un 5% dels seus fons propis i s'hauran d'haver posseït de manera ininterrompuda durant l'any anterior a la data de l'aportació.\nEn cas que s'aportin actius diferents als referits en l'apartat a) anterior, aquests elements han d'estar afectes a activitats econòmiques la comptabilitat es porti d'acord amb el que preveu el Codi de Comerç.\nCom en totes les operacions acollides al règim fiscal especial previst en la Llei de l'Impost sobre Societats és condició indispensable que l'aportació es realitzi per motius econòmics vàlids i no tingui com a principal objectiu el frau o l'evasió fiscal.\nEn el cas que les autoritats fiscals interpretin que l'operació de ampliació de capital no es realitza per motius econòmics vàlids, els aportants hauran de tributar pels beneficis obtinguts en la transmissió dels actius.\nEn resum, les operacions de ampliació de capital amb aportació d'actius a entitats són una forma adequada de reestructurar el patrimoni de societats i persones físiques. Complint amb el que s'ha comentat en el paràgraf anterior aquestes operacions no han de suposar cap cost fiscal.\nadvocats barcelona, ampliació de capital, aportacions, bufet advocats barcelona, bufet d'advocats barcelona, bufets d'advocats prestigiosos, gabinets d'advocats a barcelona, impost de societats, inversió, els millors advocats, els millors advocats de barcelona, millors advocats, millors advocats barcelona, millors advocats penalistes barcelona, millors bufets advocats barcelona, reinvertir beneficis


El cadàver de Harry Potter es tira pets\nPublicació: divendres 14 d’octubre 2016, 20:25h\nNo hi ha res en el món que Daniel Radcliffe no faria per enterrar el record de Harry Potter. Primer va sortir en pilota picada abraçat a un cavall blanc. Després es va deixar créixer banyes de dimoni a 'Horn'. I com que no en va tenir prou perquè el llampec marró li desaparegués del front, aquest any ha decidit anar a per totes. Avui a Sitges hem vist 'Swiss army man', la pel•lícula en què es converteix en un cadàver flatulent que salva un nàufrag de morir ofegat.\nSi us pica la curiositat, seguiu llegint. El nàufrag (Paul Dano, 'Pozos de ambición', 'Pequeña Miss Sunshine') el tomba com si fos una planxa de surf, li abaixa els pantalons i, natges enlaire, aprofita els seus pets com a motor propulsor per arribar cap a la costa, com una llanxa solcant l'oceà. És sabut que un cadàver no controla els seus esfínters. Quan s'afarti de sentir els seus gasos, que espeteguen com si hagués mort d'una sobredosi de cigrons, li posarà un tap al cul i, d'aquesta manera, nàufrag i cadàver esdevindran millors amics.\nNo ens malinterpreteu. 'Swiss army man' és millor del que sembla. El que hi trobareu és una història d'amistat inusual, amb una estètica 'indie' exagerada que recorda una barreja de l'univers de fantasia de Michel Gondry a 'La ciencia del sueño' i aquells adolescents de 'Kings of summer' que vivien les vacances de la seva vida seguint l'instint de la crida salvatge. Els dos personatges viuran una mena d'amor de 'cowboy' lluny de la societat, en un entorn àcrata on pots tirar-te un pet en públic sense excusar-te.\nPerò tampoc direm mentida. La temptativa de Radcliffe d'aconseguir que el públic deixi d'associar-lo amb el personatge que el va convertir en nen prodigi fa més d'una dècada té un aire desesperat. És com quan Leonardo DiCaprio es va deixar esqueixar de dalt a baix entre les urpes d'un ós bru a 'El renacido' perquè li donessin l'Òscar d'una vegada per totes. Així i tot, la cicatriu en ziga-zaga segueix brillant on sempre.\nActualització del 15 d'octubre: 'Swiss army man' rep el premi de Sitges.


El Filial cau golejat contra l'Albi - FC Andorra\nEl Filial cau golejat contra l’Albi\nL’Andorra B no va tenir opcions en la seva visita al camp de l’Albi i va acabar derrotat amb un marcador excessivament dur. Els tricolors van aguantar fins al descans, però a la segona part ja no van poder competir i els locals ho van aprofitar per anar fent gols fins el 5-0 final.\nEl resultat al descans, però, era de només 1-0 a causa del gol de Jonathan al minut 24. Però a la represa, la història va ser totalment diferent a partir del gol dels de les Garrigues als deu minuts. Amb el 2-0 les opcions visitants es van acabar i el partit ja va ser un suplici per als tricolors.\nAl final, la tercera derrota consecutiva deixa l’Andorra B en la penúltima posició de la taula. La setmana que ve, però, el Filial té un partit clau per trencar la mala ratxa amb la visita al camp del cuer, el Sudanell.\nPardinyes 2-1 Cadet\nMollerussa 1-4 Infantil\nAEM 2-1 Aleví


El NO-DO. Les notícies en una dictadura. - cccbeducacio.org\nLa memòria històrica a 4t de Secundària\nLa memòria històrica constitueix una de les prioritats en l’ensenyament de la història del segle XX, almenys així ho creiem des de l’Escola Solc de Barcelona. Des de sempre, el centre ha demanat la col·laboració a entitats com Les Dones del 36, l’Amical de Mauthausen, l’Associació d’Expresos polítics de Catalunya, el Memorial Democràtic o a personalitats com Josefina Piquet per fer avançar els nostres alumnes en el coneixement de la memòria històrica. I és que vist el tracte que l’Estat espanyol ha dispensat a les víctimes de la Guerra Civil i del franquisme, només una educació en la memòria històrica podrà pal·liar en part aquesta brutal injustícia.\nAquesta activitat que hem iniciat enguany vol apropar-nos a l’anàlisi d’una de les icones del franquisme, el No-Do y observar la manipulació de la informació en una dictadura.\nElNoticiario cinematográfico español, més conegut com a NO-DO (Noticiarios y Documentales) fou un dels instruments de propaganda de la dictadura de Franco. Es va crear el 1943 i es va projectar fins entrada la democràcia, el 1981. Des del seu inici fins al 1976 era obligatori que les sales de cinema projectessin aquest noticiari abans de les pel·lícules. La seva peculiar sintonia, la seva capçalera, les repetides imatges del dictador Franco inaugurant embassaments o visitant fàbriques on els obrers el rebien con afecto y simpatia, han quedat gravades en la memòria de diverses generacions. Es tractava d’un noticiari que idealitzava la figura del dictador, manipulava extraordinàriament la realitat espanyola de l’època, amagant els problemes del país i obviant aquelles informacions internacionals incòmodes per al règim.\nProposta d’activitat: Afortunadament avui disposem de tots els noticiaris del NO-DO, ja que es poden consultar a la web de RTVE http://www.rtve.es/filmoteca/no-do/. En aquesta activitat analitzarem el NO-DO fent servir l’esquema que presentem més avall. És important que escollim dos o tres números d’aquest noticiari que corresponguin a l’època més genuïna de la dictadura franquista, des del primer NO-DO, el 1943 fins a 1970 aproximadament. Si visionem més d’un NO-DO ens farem una idea més aproximada de com eren aquestes peces informatives.\n1. Observeu la capçalera. Què s’hi veu? Quin símbols apareixen? Com és la banda sonora?\n2. Estructura: com està dividit el noticiari? Té seccions? Anoteu les notícies que hi apareixen i la seva durada.\n3. Comenteu la veu en off . Valoreu el to, l’estil i el vocabulari utilitzat.\n4. Analitzeu el pes dels següents temes:\n- Festes i folklore\n- Exèrcit i desfilades militars\n5. Per què creieu que tenien tant d’espai les notícies curioses?\n6. Com tracten els No-Dos estudiats la figura del dictador, Francisco Franco? Què es diu d’ell? Com apareix, qui l’acompanya habitualment? Quina imatge se’ns transmet d’ell?\n7. Quina visió donen de l’Espanya d’aquells anys?\n8. Què en penseu del lema del noticiari: El mundo entero al alcance de los españoles? Penseu que les persones que miraven el No-Do se n’assabentaven del que passava al món?\n9. Quines diferències i similituds hi veieu en els telenotícies d’avui?\n10. Finalment, pregunteu als vostres avis sobre el No-Do: Quin record en tenen? Quina importància creuen que tenia des del punt de vista informatiu?\nConclusió: El No-Do, com els altres mitjans de comunicació de la dictadura, pervertien la informació, alienaven els espectadors i els tractaven com a menors d’edat. A més de la propaganda favorable al règim franquista, el No-Do desacreditava les idees democràtiques. El noticiari dedicava molt espai a conrear el culte a la personalitat de Franco, però també a curiositats, a esports, a esdeveniments irrellevants amb la intenció de desviar l’atenció dels problemes reals. En definitiva, el No-Do el que feia era desinformar, donava una visió del món naïf, cursi, manipulada i tremendament allunyada de la realitat.\nVeure més activitats sobre memòria històrica i cinema a l’enllaç adjunt


La primera escola bressol amb anglès a Sant Cugat\nL'anglès és el principal atractiu d'aquesta llar d'infants FOTO: Cedida\nL'anglès forma una part molt important per l'educació dels més petits\nper Redacció del TOT 3 d’octubre de 2019\nLittle Ducky és una escola d'infants on l'anglès, el català i el castellà formen part del seu dia a dia. L'escola té un projecte educatiu on els nens i nenes poden experimentar amb els cincs sentits, mitjançant tallers i activitats pel desenvolupament sensorial. L’anglès conforma una part important per l’educació dels nens i nenes i es treballa en els tallers, jocs, al patí i al menjador. Aprendre un altre idioma els facilitarà en un futur l’estudi d’altres idiomes.\nDins de les aules els infants realitzen diferents activitats per treballar diferents hàbits d'ordre, d'higiene, la seguretat en si mateixos i l'autoestima. Des de l'escola es treballa amb la música per afavorir el desenvolupament de la concentració. Per seguir treballant amb les diferents capacitats de cada infant, Little Ducky fa sessions de jocs heurístics, activitats realitzades amb materials i objectes comuns.\nLa clau de Little Ducky és la comunicació amb la família: durant tot el curs fan trobades informals durant l'entrada o sortida de l'escola, emails on es manté el contacte de manera personalitzada, i una de les opcions preferides dels pares, a través d'una plataforma virtual, que és la manera més ràpida de mantenir el contacte.\nL'escola bressol ofereix diferents serveis, com és l'acollida fixa o ocasional, la natació, que beneficia a les capacitats cardiorespiratòries i a la seva coordinació muscular; o el menjador, que disposa de cuina pròpia i on s'elaboren menús diaris per aconseguir una dieta equilibrada.\nAnglès Escola Bressol Guarderia


Detingut un agressor sexual que abordava a les seves víctimes en banys públics\nEl jove accedia als establiments públics i sol·licitava a una de les treballadores del local reposar el paper higiènic\nActualitzada 30/12/2020 a les 15:04\nAgents de la Policia Nacional han detingut a un individu de 20 anys a Molina de Segura (Múrcia) com a autor de dues agressions sexuals a dues dones en banys públics, segons van informar fonts del citat Cos en un comunicat.\nLes agressions es van dur a terme amb el mateix modus operandi. El jove accedia als establiments públics i sol·licitava a una de les treballadores del local reposar el paper higiènic o gel de bany, quedant-se a l'espera dins de l'establiment.\nEn el moment en el qual la treballadora entrava al bany, el client la seguia tancant la porta. A continuació, l'abordava per l'esquena.\nEn tots dos casos, les joves treballadores assaltades es van sentir, en uns primers moments, bloquejades i greument intimidades. Van poder reaccionar i sortir del bany, sent perseguides, en tots dos casos, pel seu agressor, qui les encoratjava a prosseguir fins que abandonava el local.\nAgents pertanyents a la Brigada de Policia Judicial de la Comissaria de Molina de Segura han dut a terme la recerca. Han identificat, localitzat i detingut a un home de 20 anys i nacionalitat espanyola, com a presumpte autor de dos delictes d'agressió sexual sense penetració.\nPel fet que en totes dues agressions sexuals es va usar el mateix modus operandi: en establiments públics, amb l'excusa de reposar algun producte del bany, sense coneixement previ de l'agressor sobre les seves víctimes i tenint el patró de conducta del detingut, es considera altament probable que puguin existir altres víctimes per fets similars.\nPer tant, la investigació segueix oberta a l'espera que noves víctimes o testimonis de fets de semblant naturalesa ho posin en coneixement de la Comissaria de Policia Nacional de Molina de Segura pertanyent a la Prefectura Superior de Policia de la Regió de Múrcia.\nComenta el contingut : Detingut un agressor sexual que abordava a les seves víctimes en banys públics


33. LESPERANÇA CRISTIANA. EDUCAR PER A LESPERANÇA\nLa catequesi d’avui té com a tema «educar per a l’esperança». I per això empraré directament el «tu», imaginant que parlo com un educador, com un pare a un jove o a qualsevol persona disposada a aprendre.\nPensa allí on Déu t’ha plantat, espera! Espera sempre.\nNo et rendeixis a la nit: recorda que el primer enemic per derrotar no és fora teu, sinó dins. Per tant, no concedeixis espai als pensaments amargs, foscos. Aquest món és el primer miracle que Déu va fer i Déu ha posat a les nostres mans la gràcia de nous prodigis. La fe i l’esperança avancen juntes. Creu en l’existència de les veritats més altes i més boniques. Confia en Déu creador, en l’Esperit Sant que ho mou tot cap al bé, en l’abraçada de Crist que espera cada home al final de la seva existència; creu, ell t’espera. El món camina gràcies a la mirada de molts homes que han obert passos, que han construït ponts, que han somiat i cregut; fins i tot quan al seu voltant escoltaven paraules de mofa.\nNo pensis mai que la teva lluita aquí baix és del tot inútil. Al final de l’existència no ens espera el naufragi: en nosaltres batega una llavor absoluta. Déu no decep: si ha posat una esperança en els nostres cors, no vol destruir-la amb frustracions continuades. Tot neix per a florir en una eterna primavera. Déu també ens va fer per a florir. Recordo aquell diàleg del roure, que va demanar a l’ametller: «Parla’m de Déu.» I l’ametller va florir.\nOn sigui que estiguis, construeix! Si ets a terra, aixeca’t! Mai no et quedis caigut, aixeca’t, deixa que t’ajudin a aixecar-te. Si està assegut, posa’t en camí! Si l’avorriment et paralitza, foragita’l amb bones obres! Si et sents buit o desmoralitzat, demana que l’Esperit Sant ompli de nou el teu no-res. Obra la pau enmig dels homes, i no escoltis la veu de qui escampa odi i divisions. No escoltis aquestes veus. Els éssers humans, per molt diferents que siguin els uns dels altres, han estat creats per viure junts. Davant els contrastos, paciència: un dia descobriràs que cadascú és dipositari d’un bocí de veritat.\nEstima les persones. Estima-les d’una en una. Respecta el camí de tots, tant si és lineal com si és dificultós, perquè cadascú té la seva història pròpia per explicar. Cada un de nosaltres té la seva història pròpia per explicar. Cada nen que neix és la promesa d’una vida que un cop més demostra ser més forta que la mort. Tot amor que sorgeix és un poder de transformació que anhela la felicitat. Jesús ens va lliurar una llum que il·lumina les tenebres: defensa-la, protegeix-la. Aquesta llum única és la riquesa més gran confiada a la teva vida.\nI sobretot, somia! No tinguis por de somiar. Somia! Somia en un món que encara no es veu, però que certament vindrà. L’esperança ens porta a creure en l’existència d’una creació que s’estén fins al seu acompliment definitiu, quan Déu serà tot en tots. Els homes capaços d’imaginar han regalat a la humanitat descobriments científics i tecnològics. Han solcat els oceans, i trepitjat terres que ningú no havia trepitjat mai. Els homes que han conreat esperances són també els que han vençut l’esclavatge i han portat millors condicions de vida a aquesta terra. Pensa en aquests homes.\nSigues responsable d’aquest món i de la vida de cada home. Pensa que qualsevol injustícia contra un pobre és una ferida oberta, i disminueix la teva pròpia dignitat. La vida no s’atura amb la teva existència, i a aquest món vindran altres generacions que succeiran la nostra i moltes més. I cada dia demana a Déu el do del valor. Recorda que Jesús va vèncer la por per nosaltres. Ell va vèncer la por! El nostre enemic més traïdor no pot ser contra la nostra fe. I quan et trobis atemorit davant algunes dificultats de la vida, recorda que no vius només per a tu. En el baptisme, la teva vida va ser submergida en el misteri de la Trinitat i tu pertanys a Jesús. I si un dia t’espantes o penses que el mal és massa gran per a desafiar-lo, pensa simplement que Jesús viu en tu. I és ell qui, a través teu, amb la seva placiditat vol sotmetre tots els enemics de l’home: el pecat, l’odi, el crim, la violència; tots els nostres enemics.\nTingues sempre el valor de la veritat, però recorda això: no ets superior a ningú. Recorda-ho: no ets superior a ningú. Encara que fossis l’últim a creure en la veritat, no t’apartis de la companyia dels homes. Encara que visquessis en el silenci d’un eremita, porta en el teu cor el sofriment de cada criatura. Ets cristià, i en l’oració tot ho restitueixes a Déu. I conrea ideals. Viu per alguna cosa que ultrapassi l’home. I si algun dia un d’aquests ideals et passés una factura considerable, no deixis mai de portar-ho en el teu cor. La fidelitat ho aconsegueix tot. Si t’equivoques, aixeca’t: res no és més humà que cometre errors. I aquests errors no han de convertir-se per a tu en una presó. No et deixis empresonar pels teus errors. El Fill de Déu no va venir per als sans, sinó per als malalts; per tant, també va venir per tu. I si et tornes a equivocar en el futur, no tinguis por, aixeca’t! Saps per què? Perquè Déu és el teu amic.\nSi et fereix l’amargura, creu fermament en totes les persones que encara treballen per al bé: en la seva humilitat hi ha la llavor d’un món nou. Relaciona’t amb les persones que han mantingut el seu cor com el d’un nen. Aprèn de la meravella, conrea l’admiració.\nViu, estima, somia, creu. I, amb la gràcia de Déu, no desesperis mai.


Participem a la Jornada Interdisciplinària en Promoció de la Salut a les comarques gironines\nUdG CàtedresPromoció salutDetall notícies\nLa nostra directora, Dolors Juvinyà, modera la taula rodona "La Promoció de la Salut des de les Institucions: experiències i reptes de futur. " que va comptar amb la participació de vuit de les principals institucions de promoció de la salut de la comarca.\n06 d'octubre 2021\nDolors Juvinyà amb els i les participants de la taula rodona "La promoció de la salut des de les institucions: experiències i reptes de futur"\nEls passat 1 i 2 d'octubre es va celebrar la Jornada Interdisciplinària en Promoció de la Salut a les Comarques Gironines, organitzada pel grup de professionals per la promoció de la salut de Girona.\nAquest esdeveniment, que va tenir lloc en format híbrid (el dia 1 virtual i el dia 2 presencial i virtual) va comptar amb la participació de nombrosos professionals de promoció de la salut, que van poder expicar experiències actuals de promoció de la salut en diferents sectors. També va tenir lloc la ponència magistral de Mariano Hernán "Promoció de la Salut i Comunitat. Apunts per després de la pandèmia" i la ponència de Rafael Cofiño "Realment funcionen els nostres projectes de promoció de la salut i d'acció comunitària?".\nDes de la Càtedra vam participar a la taula rodona "La Promoció de la Salut des de les institucions: experiències i reptes de futur" a on la nostra directora, Dolors Juvinyà, va ser la moderadora dels 8 representants d'institucions que treballen en Promoció de la salut.\nDirigida a tots els professionals que treballen o poden incorporar la promoció de la salut en el seu àmbit laboral, l'objectiu de la jornada ha estat crear un espai de debat i reflexió, potenciant les sinergies i el treball en xarxa, i ajudar a superar les barreres identificades pels professionals a l'hora d'aplicar la promoció de la salut a la seva activitat.


Publicat el 2 de març de 2017 per Pau Quina Jaume\t, null\nNo seré jo qui posi en dubte la bellesa del Caló des Moro (a Santanyí), però fins al punt de considerar-la una de les millors platges europees com ha fet una revista francesa? I no ho dic per Europa (desconec bastant les seves platges), sinó que sense sortir de Mallorca me surten arenals de la mateixa qualitat (o més).\nSerafí Lliteres Maçanet el 2 de març de 2017 a les 10:18 ha dit:\nMolt subjectiu, des del meu punt de vista n’hi ha de millors, però tot són opinions\nguillempont el 2 de març de 2017 a les 16:30 ha dit:\nSegurament abans “d’opinar” seria interessant conèixer els criteris de selecció. El que si puc dir -des del desconeixement dels criteris- es que totes les persones que hi he acompanyat han quedat impactades i amb ganes de tornar-hi; per l’entorn, per la transparència de l’aigua, tal vegada perquè es veu de dalt… S’Amonia i es Caló des Moro conformen un bell i singular indret (Llàstima que hi hagin deixar fer aquell horrorós xalet sobre les roques a l’entrada)


ELS CASALS DE LA FUNDACIÓ\nCASAL DE TECNIFICACIÓ EN FUTBOL\nCASAL MULTIESPORTIU I DE LLEURE\nA la Fundació Esportiva L’Hospitalet Atlètic portem molts anys organitzant casals (de primavera, estiu i setembre), els quals hem viscut de manera gratificant tant a nivell d’experiència com de nombre de participants. Per nosaltres els casals són una gran oportunitat per seguir fomentant l’esport i els hàbits saludables en els infants. I és que, a banda de salut, l’esport i els jocs esportius són una eina que fomenta la cohesió social i el benestar emocional, permetent desenvolupar també valors fonamentals com el fet de compartir, el respecte, la tolerància o la inclusió. Per això, sempre des de dins ens exigim generar un context on regni el bon ambient i la companyonia.\nAquest és el motor de les persones que portem aquest projecte endavant. Tots aquests anys ens han servit per crear un grup de treball ben avingut que vol transmetre aquesta mateixa il·lusió als infants que hi participen. Per la nostra formació (titulats en Ciències de l’activitat física i l’esport, Tècnics en animació d’activitats físiques i esportives, entrenadors/es de futbol titulats i monitors de lleure) els nostres casals tenen una orientació plenament esportiva i, alhora, a les activitats de lleure.\nPer això oferim dues modalitats de casals diferenciades i disposem d’una instal·lació totalment condicionada i amb els materials necessaris per la pràctica de l’esport i l’activitat física, diferents sales on realitzar activitats alternatives, espais propers on desenvolupar jocs a l’aire lliure i altres instal·lacions municipals com el centre cívic de la Plaça Europa o el Poliesportiu Municipal Gornal on fem l’activitat de piscina amb els seus monitors i monitores especialistes en el medi aquàtic.\nA banda d’això entenem que els casals també han de diversificar les propostes i, per això, durant la setmana gaudim d’excursions a l’exterior amb activitats programades o d’altres activitats no tant enfocades a l’activitat física però sí a la cohesió de grup, amb la intenció de fomentar els valors abans indicats i per desenvolupar alhora altres habilitats en els infants.


Hostel Korea 6 Seül Corea del Sud - Ofertes d'hotels amb els MILLORS DESCOMPTES EN LÍNIA\n202-13,Sungin-dong, Jongno-gu, Dongdaemun, Seül, Corea del Sud - Veure al mapa\nBarri Dongdaemun Hongdae Sinchon Sinchon Hongdae Sinchon Sinchon Hongdae Sinchon Hongdae\nAl visitar Seül, vosté es sentirà com a casa a Hostel Korea 6, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Dongmyo (Eastern Shrine), Dongmyo Flea Market, Temple Myogaksa donen a aquest hotel un encant especial.\nHostel Korea 6 ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar, conserge.\nEls clients poden triar d'entre 30 habitacions, i totes desprenen una atmòsfera de pau i harmonia total. A més, l'oci que l'hotel ofereix assegurarà que tengui molt a fer durant el dia. Hostel Korea 6 és una elecció inteligents per a viatgers a Seül, i ofereix una estada relaxant i sense molèsties.\nTots els tipus de viatgers (205) Viatger de Negocis (8) Parelles (37) Viatgers en solitari (93) Famílies amb infants petits (4) Famílies amb infants grans (6) Grups (57)


Els hospitals manresans no registren cap defunció aquest diumenge per coronavirus - Regió7 :: El Diari de la Catalunya Central\nEls hospitals manresans no registren cap defunció aquest diumenge per coronavirus\nEls tres equipaments d'Althaia ja acumulen 941 altes, quatre més que les computades en el balanç diari anterior\nredacció / manresa 10.05.2020 | 17:50\nUna de les entrades de l'Hospital de Sant Joan de Déu de Manresa OSCAR BAYONA\nUna de les entrades de l'Hospital de Sant Joan de Déu de Manresa\nLa jornada dominical s'ha saldat afortunadament sense morts als centres sanitaris manresans, els tres de la Fundació Althaia (Hospital de Sant Joan de Déu, Clínica de Sant Josep i el Centre Hospitalari) i l'Hospital de Sant Andreu. D'aquesta manera, la xifra total des de l'inici de la pandèmia es manté en 220 persones mortes.\nEn el cas dels equipaments d'Althaia, aquesta bona notícia se suma a les quatre noves altes registrades, que fan elevar el total a 941 pacients que han pogut marxar a casa.\nSegons les dades facilitades per Althaia aquest diumenge a mitja tarda, a hores d'ara hi ha 37 pacients ingressats comprovats i una vintena més que estan pendents de resultats per saber si tenen la Covid-19.\nPel que fa a l'Hospital de Sant Andreu, a data d'avui hi ha 77 persones ingressades per Covid-19 a les diferents unitats d'aïllament. Durant el dia d'avui hi ha hagut 1 nou ingrés procedent de la Fundació Althaia. Avui no s'ha donat cap alta a domicili.\nD'altra banda, hi ha 2 treballadors del centre que han donat positiu de Covid-19 i es mantenen a casa.\nL'Hospital Sant Bernabé de Berga té 25 pacients ingressats amb la Covid-19.


UOB Ensenyament: UOB no ha subscrit l'acord marc a la Mesa Sectorial d'Educació\nUOB no ha subscrit l'acord marc a la Mesa Sectorial d'Educació\nUOB no ha subscrit l'Acord marc a la Mesa Sectorial d'avui migdia. El document ha tingut l'aprovació de STEI, CCOO i ANPE, a qui els dos primers sindicats han agraït la seva actitud, i no ha comptat amb el suport d'UOB i Alternativa. Pel que fa a UGT, no s'ha volgut pronunciar al·legant que no se li ha permès aportar propostes per modificar el document ni formular preguntes.\nTot seguit teniu l'escrit que hem llegit a la mesa on explicam el nostre posicionament i que constarà en acta:\nPer adjuntar a l'acta de la Mesa Sectorial d'Educació de 9 d'octubre de 2015\nUnió Obrera Balear comunica a la presidència de la Mesa Sectorial d'Educació que no signarà la proposta d'Acord marc per a la recuperació dels drets sociolaborals del sector de l'ensenyament públic, presentada per l'Administració, pels motius que s'enumeren tot seguit:\nPRIMER. Consideram que la Conselleria no hauria d'haver signat la proposta d'acord amb el comitè de vaga dels sindicats STEI i CCOO el dimecres, 30 de setembre, quan l'Assemblea de Docents, el dia abans, havia rebutjat el document per unanimitat i havia anunciat que el duria a votació als centres. Entenem que la Conselleria no ha volgut escoltar la veu dels docents i s'ha precipitat signant un acord amb dues forces sindicals que només han consultat els seus afiliats. Avui, per tant, UOB continua oposant-se al document i queda a l'espera del que decideixin els docents convocats a les urnes.\nSEGON. Recordam que el comitè de vaga de l'Assemblea de Docents ha demostrat voluntat de negociar i arribar a acords, com el de l'aprovació dels casos de substitucions urgents pactada amb l'Administració, o a través de la contraproposta d'Acord presentada el 15 de setembre, que lamentablement no ha obtingut resposta per part de la Conselleria.\nTERCER. Consideram inadmissible que només s'hagi facilitat la memòria econòmica de l'Acord al comitè de vaga dels sindicats STEI i CCOO abans de la seva signatura. Si la Conselleria vol arribar a un pacte no pot marginar el comitè de vaga de l'Assemblea de Docents d'aquesta manera.\ni QUART. A no ser per mandat exprés de l'Assemblea de Docents, no podem signar un Acord marc que consideram lesiu, regressiu i inconcret, per les raons que segueixen:\nPel que fa a la INVERSIÓ ECONÒMICA:\n- No podem acceptar una proposta d'acord en la qual no consta per cap banda quin percentatge del PIB, ni tampoc dels pressuposts de la CAIB, destinarà el Govern a Educació quan convé recordar que l'Acord de governabilitat signat per les forces polítiques que donen suport a aquest govern (PSIB, MÉS i Podemos) inclou la “Recuperació dels pressuposts d'Educació i increment progressiu durant la legislatura”.\n- Governar significa entre d'altres coses seleccionar i prioritzar, i allà on es visualitzen les prioritats d'un govern és en els pressuposts. Doncs bé, si tenim en compte que el govern del PP va deixar el pressupost d'Educació en un magre 2,9% del PIB, que la mitjana estatal és d'un 4,5% i la de la Unió Europea és d'un 5,3%, que la Unesco recomana un 7% i que el PSIB-PSOE, que ostenta la titularitat de la Conselleria, duia al programa electoral el compromís d'“assolir per a l'educació el 5% del PIB, de forma progressiva fins arribar als nivells de la UE a mitjà termini”, davant tot això no podem acceptar una proposta de acord on, més enllà de bones paraules i promeses inconcretes, no hi ha cap compromís ferm del Govern sobre el percentatge del PIB i dels pressuposts que destinarà a l'educació.\nPel que fa a la RECUPERACIÓ DE PLANTILLA:\n- L'acord no concreta com ni quan es recuperarà la plantilla perduda, urgent sobre tot pel que fa als equips de suport educatiu, i no es basa en cap estudi de les necessitats reals dels centres.\n- La memòria econòmica destina 15.859.488 euros a un increment de 375 docents el curs 15-16, quan l'annex econòmic de 2 de setembre calculava aquesta mateixa inversió per a un increment de 320 docents. La mateixa memòria econòmica preveu destinar 7.929.774 euros per a professorat nou el curs 16-17, que seria exactament la meitat de la quantitat anterior si no fos per una diferència de 30 euros que no s'explica en lloc, com tampoc s'explica per què la inversió ha de ser la meitat del curs anterior. Tot plegat, al nostre entendre, és una mostra de la improvisació i manca de compromís real amb que actua la Conselleria.\nPel que fa als HORARIS LECTIUS I RÀTIOS:\n- L'Acord endarrereix un any, fins al curs 17-18, l'oferta inicial de retornar als horaris lectius anteriors a les retallades, que ja preveia davallar a 19 hores el curs 15-16.\n- Empitjora la primera proposta de disminució de ràtios, que preveia arribar a 20 infantil, 25 Primària, 30 ESO i 35 Batxillerat el curs 16-17. Ara aquestes ràtios no tenen data i per al curs 16-17 només es parla de “pal·liar situacions de ràtios elevades”.\n- No hi ha un pla de xoc per a Educació Infantil el curs 15-16. Ajorna fins el curs 16-17 la disminució a Educació Infantil i Primària, que deixa a expenses de la "disponibilitat pressupostària", i no la garanteix del tot a Infantil fins el curs 2018-2019.\nPel que fa a les RETRIBUCIONS:\n- Ajorna fins a 2018 la recuperació del cobrament de l'estiu per part dels interins que han fet més de cinc mesos i mig de feina. Només s'ha avançat un any.\n- Continua proposant dues dates diferents per recuperar els sexennis, "setembre de 2016" i "2017", i al mateix temps ho deixa pendent de la recuperació de la carrera professional de la resta d'empleats públics, que el Govern ha suspès indefinidament.\n- També continua la confusió pel que fa a la data de recuperació dels complements de tutoria i cap de departament, que el document deixa per a "setembre de 2017" i al mateix temps "2018".\n-L'oferta no fa cap referència al compromís d'iniciar negociacions amb els centres concertats per fer efectiu l'acord salarial de 2008, tal com reclamava la taula reivindicativa de la vaga.\nPer acabar, des d'Unió Obrera Balear no podem deixar d'esmentar els perjudicis pedagògics de la LOMCE, que el Govern ha renunciat a minimitzar per la via del Decret llei que li permetia derogar els currículums autonòmics.\nPalma, a 9 d'octubre de 2015


Descarregar pdf divendres, 04 d'abril de 2008\nCONGRÉS / Violència de gènere, menors i trànsit seran alguns dels temes que es debatran en el Congrés La resposta penal a la violència: prevenció i gestió del risc.\nEl Congrés, que se celebrarà els propers dies 10 i 11 d’abril, ha estat organitzat pel Grup de Recerca Consolidat Sistema de Justícia Penal del Departament de Dret Públic de la UdL. Aquesta trobada té com a objectiu crear un espai de reflexió sobre la violència de gènere i la que es produeix coxxntra altres col·lectius vulnerables, com ara els menors. Els participants analitzaran diferents qüestions relacionades amb la prevenció i la protecció de les víctimes. El programa també abordarà altres àmbits, com la seguretat en el trànsit o la criminalitat violenta.\nEls juristes de la UdL consideren que la creixent sensibilització de la societat davant de la violència comporta una revisió dels pressupòsits i continguts de la intervenció penal. En aquest sentit, el congrés pretén trobar respostes a la complexitat de la problemàtica generada per la intensificació de les mesures judicials i les demandes de prevenció que ha experimentat el sistema judicial europeu en els últims temps.\nLa consellera de Justícia de la Generalitat, Montserrat Tura, serà l’encarregada d’inaugurar el congrés La resposta penal a la violència: prevenció i gestió del risc, el proper dijous 10 d’a bril, en un acte que tindrà lloc a les 11:00 del matí al Centre de Cultures i Cooperació Transfronterera, al Campus de Cappont. A les diferents taules rodones programades en el marc d'aquesta trobada hi participaran experts d’altres universitats europees i personalitats destacades del món jurídic català com ara el catedràtic de Dret Penal de la UdL, Ramón García Albero, o el fiscal en cap de l’Audiència Provincial de Lleida, Joan Boné.\nWeb del Congrés La resposta penal a la violència: prevenció i gestió del risc


L'exposició «Keramos» de Laura Álvarez reobre la Sala Àmbits del Centre Cultural - Revista Cambrils\nLa mostra de ceràmica es podrà visitar fins al 6 d'agost, de dilluns a divendres de 9 a 14 hores\nPublicat el Divendres, 3 de juliol de 2020 11:10h\nL'exposició de Laura Álvarez es pot visitar a la Sala Àmbits del Centre Cultural | Maria Vidal\nL'exposició de ceràmica titulada "Keramos", de l'artista Laura Álvarez Keller, ha reobert la Sala Àmbits del Centre Cultural. La situació d'excepcionalitat actual ha impedit celebrar-ne la inauguració, però des d'ahir 2 de juliol i fins al 6 d'agost, ja es pot visitar aquesta mostra de ceràmica de dilluns a divendres, en horari de 9 a 14 hores.\nAmb l'exposició "Keramos", Álvarez vol reivindicar el paper que té la ceràmica a la nostra quotidianitat vulguem o no -Keramos o no Keramos-, ja que és el material del qual estan fets molts objectes que utilitzem diàriament. Tot i això, l'artista explica que aquesta ceràmica utilitària és de tipus industrial i, actualment, l'anomenada ceràmica artística només es fa servir com a obra decorativa.\nÁlvarez també ha volgut plasmar a "Keramos" com la ceràmica es fa a partir d'una barreja dels quatre elements: la terra barrejada amb l'aigua, l'acció de l'aire per assecar-la i la del foc per coure-la. Com es pot veure, l'estil d'aquesta artista es caracteritza per l'ús de tota la gamma cromàtica, especialment d'aquells colors més forts i vius.\nDesprés de provar diverses tècniques artístiques, la creadora de "Keramos" es va iniciar en aquest món a partir de començar a treballar el fang al Taller de Ceràmica del mestre José Martín, situat a Cambrils. L'artista ja ha realitzat fins ara diverses exposicions a Europa i als Estats Units, i algunes de les seves obres pertanyen a col·leccions privades o institucions públiques. La intenció de Laura Álvarez és seguir explorant les tècniques ceràmiques, ja que és un món que "permet crear una variació quasi infinita de formes i superfícies" i "atrapa, sedueix i fascina i no ens deixarà escapar fàcilment".\nL'exposició "A+D= Connexions" s'inaugura avui a la Sala Àgora de l'Ajuntament\nEls artistes Alberto Insa i Dolors Castells inauguraran avui 3 de juliol a les 20 hores "A+D= Connexions". Aquesta exposició reobrirà l'altra sala d'art municipal, la Sala Àgora de l'Ajuntament de Cambrils, i es podrà visitar fins al 27 d'agost. L'acte d'avui tindrà un aforament limitat i mesures de prevenció per garantir-ne la seguretat.\nA "A+D= Connexions" els dos artistes han volgut reflectir, mitjançant tècniques diferents, temes paral·lels com són el mar, els velers i els paisatges urbans de llocs diversos.\nDiferents imatges de l'exposició "Keramos" de Laura Álvarez


L'abadia de Sant pere de Besalú fou fundada a l'any 977 pel comte de Besalú Miró Bonfill, que també era bisbe de Girona, que el posà sota la protecció i jurisdicció de Sant Pere de Roma i del Papa, com a alou propi, de manera que quedés lliure a perpetuïtat de la jurisdicció laica i episcopal.\nActualment, l'església de l'antic monestir es troba a dintre del nucli històrico-monumental de Besalú, just a la plaça anomenada Prat de Sant Pere. L'acta de consagració del temple tingué lloc el 23 de setembre de l'any 1003, amb una activa participació del comte Bernat Tallaferro. L'edifici romànic te una planta de tres naus, la central d'una dimensió més gran, amb un transsepte els extrems del qual sobresurten, un absis central amb deambulatori i tres nínxols inscrits al mur exterior d'aquest absis. La nau principal està coberta amb una volta de canó de mig punt i les naus laterals amb voltes de quart de cercle. Al seu interior es conserva un dels conjunts més notables i interessants d'escultura romànica dintre l'àmbit català.\nEls segles XII i XIII, fou el període màxima expansió del cenobi, com a conseqüència de la mort sense descendència del comte Bernat III, en que el comtat passa definitivament a mans de la casa comtal de Barcelona. Al quedar allunyat el poder polític de la capital comtal, l'abat esdevingué, de fet, en la primera autoritat de Besalú i, amb això, el monestir gaudí d'una gran influència.\nLa decadència del monestir comença al segle XV, coincidint amb els terratrèmols dels anys 1426 i 1428, la revolta remença i el govern d'abats comandataris, que regiren Sant Pere de Besalú durant quaranta anys, fins entrat el segle XVI.\nAl segle XVIII es feren moltes reformes i construccions a l'església del monestir, però la Guerra Gran, i el decret de Godoy que ordenava a les comunitat religioses a fer ofrena dels seus tresors, obligà al monestir a expedir les joies de l'església i la venda d'alguns camps i domassos.\nEl darrer abat de Sant Pere fou Melcior de Rocabruna i Taverner (1789-1835), abadiat marcat pels greus esdeveniments de la Guerra del Francès, en que les tropes ocuparen el monestir i l'església fou convertida en magatzem de municions. El claustre s'enderrocà per fer-ne fortificacions i quan marxaren les tropes el monestir estava parcialment derruït i inhabitable. Però l'abat Rocabruna, aconseguí restaurar una part del monestir.\nAmb els decrets d'exclaustració el monestir es va cedir al govern i a l'any 1843, aquest el cedí a l'ajuntament i el bisbe de Girona donà permís per obrir-hi culte.\nInformació extreta de l'obra "Catalunya Romànica, Vol.IV - La Garrotxa" - escrits de Josep-Lluís Amella i Manuel Galimany.\nLlista d'articles en la categoria Sant Pere de Besalú\nDescoberta al monestir de Besalú\t 06/03/2016\nBesalú reestrena la façana de l'església de Sant Pere\t 02/01/2010


Per què hauries de fer-te una endoscòpia digestiva i quina informació ofereix - CATzona\nPer què hauries de fer-te una endoscòpia digestiva i quina informació ofereix\nL'endoscòpia digestiva és el millor mètode de diagnòstic per detectar qualsevol patologia de l'aparell digestiu i, encara que està considerada com una prova que pot resultar incòmoda, és molt útil. També és cert que en els últims anys la seva durada és menor i en la gran majoria dels casos no comporta cap risc.\nLa prova consisteix a realitzar un examen del revestiment intern de la faringe, l'esòfag, l'estómac, l'intestí gruixut i la part final de l'intestí prim mitjançant un dispositiu òptic (una espècie de càmera en miniatura) situat en un tub flexible que s'introdueix a través del coll.\nExisteixen dos tipus d'endoscòpies digestives principalment. La videoendoscopia flexible, que consisteix a introduir a través del coll un tub flexible amb una font de llum a la punta que il·lumina l'interior de l'aparell digestiu. Aquesta tecnologia s'utilitza per a la gastroscòpia, que permet veure l'esòfag, l'estómac i el duodè i la colonoscòpia que permet veure l'intestí gruixut i la part final de l'intestí prim. El segon tipus és la tècnica de la càpsula endoscòpica, que porta incorporada una font de llum i una càmera. Les imatges que prenen s'envien de forma sense fil a un receptor que s'emporta subjecte amb un cinturó.\nGràcies a l'endoscòpia es poden detectar infeccions en l'aparell digestiu, com inflamacions a l'esòfag, l'estómac o el duodè, cèl·lules anormals que poden tornar-se canceroses, hèrnies, úlceres, esquinços o tumors benignes i malignes. També es pot detectar una celiaquia.\nPer dur-la a terme, per norma general, no s'han de consumir aliments des de les nit anterior (de sis a dotze hores de dejuni previ), principalment en el cas que sigui una gastroscòpia. A més, se sol prescriure un laxant potent i abundant líquid per netejar l'intestí d'excrements en el cas que sigui una colonoscòpia. Així mateix s'ha de seguir una dieta especial els dies anteriors, per evitar la presència de massa residus a l'estómac o l'intestí. Si prenen fàrmacs antihipertensius, cal fer-ho dues hores abans de la prova i amb prou líquid. El metge, en general, sol administrar algun tipus de sedació per via venosa per eliminar les molèsties ocasionades per la prova, però no en tots els casos.\nL'examen dura aproximadament entre 5 o 10 minuts, encara que pot estendre's si hi ha necessitat de prendre biòpsies o treure algun tipus de pòlip a l'intestí. Malgrat que es tracta d'un prova segura, ocasionalment pot arribar a provocar alguna lesió al tub digestiu, com una perforació. Es poden produir també sagnies a causa de la presa de mostres per realitzar biòpsies o a l'eliminació de pòlips.\nDesprés de fer la prova, és aconsellable guardar un repòs relatiu durant les hores següents, no fent cap esforç de més, ni menjar dinars abundants o massa pesats per a l'estómac.\nEncara que no és normal, si es presenten problemes és aconsellable anar a l'especialista. Alguns d'aquests contratemps són dificultat en menjar, dolor intens en zones de l'aparell digestiu, febre, excrements negres o sang al vòmit, és necessari anar al metge.\nMinisteri de la Nova Normalitat\nRendes, xarxes i banderes\nL’OMS torna a apostar per la hidroxicloroquina després de suspendre assajos la setmana passada\nL’energia d’Europa depèn de Moscou


El Col·legi de Metges de Girona dona suport a projectes d'Uganda, Senegal i Nicaragua - Diari de Girona\nEl Col·legi de Metges de Girona dona suport a projectes d'Uganda, Senegal i Nicaragua\nL'entitat continua afavorint el desenvolupament de poblacions amb greus problemes de salut\nRepresentants dels tres projectes escollits. comg\nEl Col·legi de Metges de Girona (COMG) ha atorgat una ajuda econòmica a tres projectes de cooperació sanitària que tenen vinculació amb col·legiats gironins, després d'obrir una convocatòria per escollir-ne tres que s'adeqüessin a uns barems de puntuació concrets. Els projectes escollits han estat els següents: «Associació d'ajut a nens de Nicaragua», de Montserrat Sabaté, que té l'objectiu de lluitar contra la marginació i l'exclusió social d'un col·lectiu de nens i nenes amb discapacitats o malalties cròniques del municipi de San José de Cusmapa (Nicaragua) i comunitats indígenes annexes i afavorir el seu desenvolupament integral mitjançant el programa Catalunya Solidària i dinamitzar la Cooperativa Agropecuària Multisectorial Catalunya, formada per les famílies dels nens beneficiaris del programa.\nEl segon projecte escollit es titula «Girafra a Oluko (Uganda)», d'Antonio Villalonga i Marc Vives, i té com a objectiu construir un dipòsit d'aigua i les conduccions per portar aigua al dispensari i a les escoles de primària i de secundària; donar atenció mèdica gratuïta al centre de salut i contribuir a la formació d'infermers i estudiants de medicina que compartien l'estada al país.\nFinalment, el darrer projecte, «ONG Amics de Boulembou», de Clara Michaut, vol millorar les condicions de vida de la població de Boulembou (Senegal) a partir de la creació de subministrament d'aigua potable, de la posada en marxa d'una Casa de Santé per donar assistència sanitària i de la realització d'un estudi per detectar el risc de malnutrició infantil i un programa de salut ocular, entre altres mesures.\nEl COMG destina el 0,7% del seu pressupost a iniciatives solidàries, a través del COMG-Ajuda, una iniciativa nascuda fa més de 15 anys per desenvolupar projectes solidaris.


El projecte Radars ha pogut detectar 17 persones grans que necessitaven ajuda gràcies a les 1.500 trucades de seguiment que es van fer durant el 2021 – Ràdio Televisió Arenys de Munt\nEl projecte Radars ha pogut detectar 17 persones grans que necessitaven ajuda gràcies a les 1.500 trucades de seguiment que es van fer durant el 2021\nby Redacció Arenys de Munt on 1 Març, 2022 in Notícies, Societat\nEl projecte Radars, impulsat per l’Ajuntament d’Arenys de Munt, ha presentat la memòria d’activitat durant l’any 2021, un any de pandèmia. Com a titular, destaca el fet que al llarg de l’any 2021, des del projecte Radars es van realitzar més de 1.500 trucades de seguiment per atendre a un total de 65 persones majors de 70 anys. A través d’aquestes trucades es van detectar 23 possibles casos de risc i finalment es van poder derivar 17 d’aquests casos a Serveis Socials per atendre’ls des d’allà i poder donar resposta a la situació d’alerta detectada. La xarxa Radars ha comptat amb un total de 59 membres, entre els quals es troben farmàcies, comerços, entitats i serveis del municipi. Per a aquest any 2022, es preveu poder reiniciar les activitats amb certa normalitat i incidir en la col·laboració i participació comunitària, per tal d’arribar a un major número de gent gran atesa.\nRadars porta des de l’any 2016 posant el focus en la prevenció i detecció de la solitud no volguda de la gent gran. L’equip de voluntariat de Radars, format per veïns i veïnes de la vila juntament amb altres agents socials, serveis i comerços del poble, s’esforça diàriament per conscienciar el conjunt de la població “radar”, posant la seva mirada sensible i respectuosa perquè la gent gran pugui romandre al seu domicili amb la col·laboració desinteressada del seu entorn, gràcies a la preocupació que en tenen els voluntaris i la Xarxa d’observadors que participen activament al projecte posant-se les “ulleres” de la detecció per tal de fer un poble més humà, més segur i més solidari amb les persones més grans d’Arenys de Munt.\nSi voleu formar part de la Xarxa Radars, ja sigui formant part de l’equip de voluntariat o adherint el vostre comerç a la xarxa de comerços, podeu trucar al 93793 77 10 o enviar un correu a radars@arenysdemunt.cat.\nBea de la Cruz Santos, tècnica del projecte Radars, ha explicat que està a punt de sortir el número de primavera de la revista “croquetes”, que es repartirà a usuaris i a llocs on habitualment hi va gent gran. La tècnica ha valorat les dades i espera que aquest 2022 es puguin recuperar les trobades per fer el cafè que es feien abans de la pandèmia. També vol aconseguir més comerços i establients que s’impliquin en la detecció de casos que puguin necessitar ajuda.\nNOU REPORTATGE: El Sobirans i el Sant Martí van sortir al carrer a celebrar el Carnestoltes!\nArenys de Munt es suma a les mostres de suport a Ucraïna


La Cellera de Ter impulsa un plànol destinat a fomentar la mobilitat a peu i en bicicleta - Diari de Girona\nLa Cellera de Ter impulsa un plànol destinat a fomentar la mobilitat a peu i en bicicleta\nLa localitat selvatana és la primera de la província a implantar un mapa que calcula temps i distàncies\nLa Cellera de Ter impulsa un plànol destinat a fomentar la mobilitat a peu i en bicicleta Diari de Girona\nL'Ajuntament de la Cellera de Ter ha implantat un mapa que calcula el temps i distàncies a peu i en bicicleta entre diferents punts del municipi. Segons va informar ahir el consistori, aquest plànol anomenat Metreminut és el primer que s'implanta a tota la província i, de moment, se n'han publicat dues versions: una en format díptic i una altra en format mapa. La primera ha estat repartida a totes les llars del municipi, i la segona està a disposició de tothom a l'Ajuntament, la biblioteca Colldegria i comerços del poble.\nL'Ajuntament va explicar que l'objectiu de la iniciativa és «conscienciar sobre la poca distància que hi ha entre els recorreguts més habituals que fan els vilatans i vilatanes del municipi» i fomentar així els desplaçaments caminant o pedalant.\nSegons l'ens municipal això també ha de contribuir a millorar la salut dels cellerencs i cellerenques i reduir la contaminació atmosfèrica.\nA més, el consistori també va remarcar que la creació d'aquest Metreminut és una iniciativa pionera a la demarcació de Girona i, que segons la direcció general de Territori i Sostenibilitat de la Generalitat, només hi ha tres municipis més a Catalunya que en disposin.


Felicitats Tren! | Ràdio Calella Televisió\nUn dia com avui de 1848, ara fa 170 anys, el ferrocarril va arribar a Mataró procedent de Barcelona. Va ser el primer tren de la península, ja que el primer tren de l’estat espanyol va ser el de L’Havana a Güimes al 1836, ja que cuba era colònia espanyola. El tren va arribar a Calella el 3 de desembre de 1859. Quan aneu a l’estació, al final al costat del mar, entre els matolls trobareu un petit monument recordant-ho i al costat de la pantalla d’horaris veureu una placa celebrant els 125 anys de l’arribada del tren a la nostra ciutat. Demà diumenge, RENFE organitza una celebració en el tren que sortirà de Sants a les 11:27 i que arribarà a Mataró a les 12:15\nEl precursor d’aquest ferrocarril va ser Miquel Biada, un indià que va veure aquest primer ferrocarril a Cuba i va voler fer el mateix a casa seva, Mataró. Malauradament no va poder veure aquest viatge inaugural ja que va morir mesos abans degut a una pneumònia causada per la vigilància de les obres que ell mateix feia per evitar-ne el sabotatge.\nAquest tren va ser una concessió administrativa de l’estat a l’empresa Gran Compañía Española del Camino de Hierro de Barcelona a Mataró y Viceversa amb una inversió d’un milió de duros (cinc milions de pessetes) i es va fer amb l’ample de via ibèric.\nAquest ample de via de 6 ” pies castellanos“ , va ser una decisió que es va prendre al 1844 amb el que es va anomenar Informe Subercasse argumentant que els trens podrien pujar els grans pendents millor amb un ample de via més gran respecte al que es feia servir a Regne Unit i que es va adoptar a la major part d’Europa i ens ha mantingut aïllats fins a l’arribada dels Talgo RD (ample variable) i darrerament el canvi d’ample internacional per a serveis d’Alta velocitat.\nEl tren al Maresme, sense dubtes, ha estat un dinamitzador econòmic de la comarca alhora que ha fet una barrera entre les diferents poblacions per les quals travessa i la façana marítima. Aquesta decisió de fer passar el tren arran de mar ve donada perquè era on hi havia menys terrenys per expropiar i per tant, era més barat fer la construcció. La suma de múltiples i transcendentals decisions al llarg del temps i, moltes vegades, preses a molts kilòmetres de distància han marcat la història del ferrocarril a la península i a la nostra comarca.\nActualment el trajecte entre Barcelona – Mataró i Calella està integrat dins de la R1 de Rodalies de Catalunya i té una durada d’uns 30 minuts a Mataró i 1 hora aproximadament a Calella. El primer viatge Barcelona (amb sortida al costat de l’actual estació de França) i Mataró va tenir una durada de 38 minuts. Aquest temps de viatge és complicat escurçar-lo ja que els trens semidirectes es van suprimir a causa de les protestes dels veïns del baix Maresme perquè volien que tots els trens paressin a totes les estacions, a part d’altres mancances de la infraestructura.\nPodeu veure una reproducció de la locomotora “La Mataró”, la que va fer aquest primer trajecte, juntament amb una col·lecció de cotxes de primera, segona i tercera classe al Museu del Ferrocarril de Vilanova i la Geltrú. Una vegada al mes posen en marxa la màquina de vapor a la rotonda central del museu, una visita recomanada.\nEl futur del tren del Maresme és difícil de predir. Per una banda perquè les vies són dins de les poblacions i fa que aquest tren s’acabi convertint en un metro. Per atra banda, aquest mateix fet fa de barrera i ens tanca la sortida al mar. A més a més, per la configuració de la infraestructura, no és possible utilitzar trens de doble pis i la capacitat, a l’estiu, en una de les zones de més densitat turística de Catalunya fa que sigui un dels punts febles d’aquesta línia. No hem d’oblidar que la falta d’inversions dels darrers anys en infraestructura, material mòbil i sistemes informàtics fan que tot el sistema de Rodalies pateixi problemes freqüentment i la R1 no és una excepció.\nEl que està clar és que tenim una de les línies de tren amb millors vistes de tot el món on a certs trams sembla que volis per sobre el mar i els dies de mala mar les ones sembla que vagin a entrar dins dels vagons.\nSegüent Tret de sortida a la 5ª Marxa Resistència “La Llopa” amb botes d’aigua\nAnterior Aquesta nit es farà el canvi a l’horari d’hivern


Compromís dels intel·lectuals catòlics a Catalunya · Tribuna.cat\nDijous, 13 de d'octubre del 2011 | 16:15\nCompromís, Intel·lectuals, Catalunya, Catòlics, Religió, Afers, Església\nCatalunya i l'Església disposen d'una intel·lectualitat de laics catòlics de primera fila. Aquests intel·lectuals comparteixen unes característiques comunes: compromís cristià i amb els drets nacionals de Catalunya.\nLogo de la Fundació Joan Maragall.\nUns altres dels denominadors comuns són la fe raonable i fidel a l'aggiornamento del Vaticà II, la crítica a determinats aspectes institucionals de l'Església, i el tarannà dialogant amb el món, la ciència, la cultura i els sectors agnòstics del segle XXI. Tanmateix, la sòlida preparació en les seves professions respectives i el rebuig per alguns sectors de l'Església són unes altres característiques comunes d'aquests intel·lectuals: són maleïts per sectors socials i eclesiàstics reaccionaris.\nUna de les entitats que agrupa un sector d'intel·lectuals catòlics és la Fundació Joan Maragall (FJM), creada el 1989. El seu patronat està format, entre altres laics, per Josep Maria Carbonell (president), Jaume Dantí, Pere Lluís Font, Jaume Fontbona, David Jou, Ramon Pla, M. Pilar Núñez-Cubero, Joan Rigol, Francesc Torralba. Una altra entitat amb activa participació d'intel·lectuals laics és Cristianisme i Justícia (CiJ), promoguda per la Companyia de Jesús. Enguany celebra el seu 30è aniversari.\nLa FJM i CiJ aporten una valuosa producció de publicacions. Destaca, per exemple, Qüestions de Vida Cristiana, fruit de la col·laboració entre la FJM i l'abadia de Montserrat. L'actual director és el poeta Carles Torner. També existeix un portal digital que s'ha convertit en un punt de referència imprescindible pels interessats en afers religiosos, siguin creients o no. Aquest és Catalunya Religió i està dirigit pel periodista Jordi Lliterri. Altres signatures són: Carles Armengol, Josep Gallifa, Ramon Bassas, Oriol Domingo, Andreu Ibarz, Jordi López Camps, Josep M. Lozano, Pepe Menendez i Marta Nin, entre altres.\nCal deixar constància, a més, d'un mensual històric, Foc Nou. Hi estan vinculats o hi col·laboren laics catòlics com Roser Bofill, Joaquim Gomis, Oriol Llop, Albert Sáez, Àlex Masllorens, Arcadi Oliveres, Santiago Ramentol i Ignasi Moreta entre altres.


Els millors viatges en tren Europa durant la posta de sol | Desar un tren\ncasa > Europa viatges > Els millors viatges en tren Europa durant la posta de sol\nEls millors viatges en tren Europa durant la posta de sol\nViatges amb tren Alemanya, Viatges en tren Itàlia, Europa viatges\nEuropa està plena d’art, història, i la cultura. No és d'estranyar llavors que també és la llar de les millors postes de sol. amb Desar un tren, el viatge en tren és tot sobre el viatge, No sempre el destí. Tan, seure i relaxar-se i estar preparats. Això serà una festa fotogràfica dels millors viatges en tren a Europa.\nPer donar inici al llistat dels millors viatges en tren a Europa, triem el poc ortodox – CROÀCIA\nQuan no es pot agafar una bella visió des de la finestra del tren en visitar Croàcia. Croàcia és ben conegut per la seva increïble i capvespres sense alè, així que assegureu-vos tenir la seva càmera llista ja que està obligat a trobar els millors viatges en tren a Europa durant la posta de sol aquí.\nQuan ho pensis Alemanya, vostè no pensa que tingui els millors viatges en tren a Europa durant la posta de sol, però quedarà gratament sorprès del que ha d'oferir. També pot obtenir aquest punt de vista cada dia des del Jardí Anglès a Munic. Penseu un cel sense núvols i un bell horitzó de la ciutat.\nAlemanya també ofereix Els trens nocturns en cas que desitja continuar cap al capvespre amb el seu viatge en tren.\nAquest és un dels secrets més ben guardats! i un dels millors viatges en tren a Europa, Es troba en una badia en Sardenya Costa oest, Itàlia. S'archittu és una petita localitat costanera per només els que saben! La platja principal és sens dubte una cosa per meravellar, però vos de prendre les petites calçades pavimentades lapidat menys transitats. Acabareu en què us trobeu veritable joia del poble: un arc de pedra calcària anivellat per l'acció constant de la mar. Si el mar està en calma, de la mateixa manera que en general és a estiu, o rugosa, típic de hivern, la posta de sol de S'archittu és sempre una raó per relaxar-se i prendre el temps per mirar a.\nEls trens Olbia a Càller\nEls trens de Càller a Olbia\nSàsser als trens Olbia\nEls trens Olbia a Sàsser\nEl nostre últim país dels millors viatges en tren a Europa és, TOSCANA, ITÀLIA\nHi ha una raó per la qual "sota el sol de la Toscana" és una frase tan ubiqua. La llum a la Toscana és realment increïble. Simplement havia d'estar en la nostra llista dels millors viatges en tren a Europa durant la posta de sol. esperar imponent capvespres nit rere nit. Aquesta parella amb vinyes, pobles peculiars, impressionants platges, i monuments històrics i vostè té una recepta per a la màgia pura.\nEls trens de Milà a Siena\nFlorència Siena trens\nEls trens de Nàpols a Siena\nEls trens de Roma a Siena\nAssegureu-vos que la seva única preocupació és tenir la càmera o aplicació de telèfon llestos a temps per gaudir de la bellesa que és Europa quan les postes de sol. Reservi les seves millors viatges en tren a Europa amb nosaltres a SaveaTrain.\nVols incrustar nostra entrada de bloc al seu lloc, a continuació, feu clic aquí: https://iframely.com/embed/https%3A%2F%2Fwww.saveatrain.com%2Fblog%2Fbest-train-rides-europe-sunset%2F%0A%3Flang%3Dca - (Navega cap avall per veure el codi d'inserció)\n#SARDENYA #posta de sol #sunsettravel europetrains Tranride Toscana


La revista 'Vèrtex', entre les primeres en nombre de lectors segons l'estudi de l'EGM - FEEC - Federació d'Entitats Excursionistes de Catalunya\nLa revista ‘Vèrtex’, entre les primeres en nombre de lectors segons l’estudi de l’EGM\nLa revista Vèrtex és la sisena publicació periòdica en català, segons els resultats corresponents al tercer acumulat 2015 de l’EGM Baròmetre Catalunya, que s’ha fet públic avui dimecres, 2 de desembre. Dels mitjans de l’Associació de Publicacions Periòdiques en Català (APPEC), la revista Vèrtex està entre les primeres en nombre de lectors a Catalunya, en un rànquing d’audiències que lidera la revista Sàpiens, i en el qual també estan situades a dalt de tot les revistes Time Out Barcelona, Descobrir Catalunya, Cuina i Cavall Fort.\nL’estudi d’audiència de l’EGM Baròmetre Catalunya estudia el consum de diaris, revistes, suplements, ràdio, televisió, medi exterior i internet. Utilitza una metodologia d’entrevistes “face to face”. L’univers definit per a l’estudi és la població de 14 anys i més de Catalunya (6.284.512 persones) per al qual es preveu una mostra de 34.459 persones entrevistades en el període de febrer a novembre de 2015.


L’Ajuntament, després de consultar a les colles, té decidit no canviar el recorregut\nMalgrat que en un primer moment la idea de l'Ajuntament d'Igualada era que el Correfoc de la Festa Major partís del centre de la ciutat per acabar al Parc Central, aquesta intenció està pràcticament descartada. Les dificultats per tancar el nou recorregut i les reticències d'algunes de les colles han fet que els tècnics i la regidoria de Promoció Cultural renunciïn a fer cap canvi.\nLa Festa Major d'Igualada tindrà un dels plats forts musicals al Parc Central. En espera d'acabar de negociar i enllestir la programació, ha transcendit ja que el concert del divendres a la nit, d'un conegut grup català de fusió musical, tindrà lloc a l'entorn del Parc Central. Una de les novetats d'aquesta edició. La intenció de l'Ajuntament era que el Correfoc, que es fa també el divendres, comencés al centre de la vila i desemboqués al nord de la ciutat, just per al concert. Amb tot, aquesta intenció va ser debatuda per dues de les quatre colles que prenen part en el Correfoc. Finalment, segons la mateixa regidoria, es mantindrà el recorregut de sempre ja que "no caldran noves alteracions en el trànsit, ni caldran mesures de seguretat addicionals i diferents a les de les edicions anteriors".\nL'opció serà avançar l'hora del Correfoc de manera que els participants d'aquesta activitat la puguin compaginar amb el concert. El canvi de recorregut tenia l'oposició del Ball de Sant Miquel i els Pixapólvora, mentre que la nova opció tenia a favor les dues altres colles que hi prenen part, els Diables d'Igualada i els Mal Llamp. En el cas de la primera agrupació, a punt de fer els 10 anys, expliquen que "sempre hem entès que un correfoc i en aquest cas el Correfoc d'Igualada ha de passar pel Nucli Antic, pels seus carrerons estrets que li confereixen el caràcter". El tram final del recorregut proposat, al carrer Sant Josep, "és un vial molt ample i no s'ajusta a allò habitual en un correfoc", que a nivell visual llueix més en àrees estretes. "No hi hauria sensació de correfoc", expliquen des del Ball de Sant Miquel.\nLes colles que veien amb bons ulls que el Correfoc finalitzés a la zona del Parc Central argumentaven que el públic del concert, majoritàriament jove, i el que participa en l'activitat són coincidents i podia ser una bona manera d'arrossegar persones cap a aquest sector de la ciutat. Amb tot, la idea inicial hauria estat descartada definitivament per l'Ajuntament davant la manca d'acord entre les colles. En primer lloc per les alteracions del trànsit que suposaria treure el recorregut del Nucli Antic i en segon lloc per les mesures de seguretat que s'haurien d'implementar en el tram on es faci el correfoc. Per tant, segons l'Ajuntament, si no hi han canvis de darrera hora es mantindrà a grans trets el circuit des de la Plaça Sant Miquel fins a la placeta dels Traginers.\nEls Mossos detenen una banda que hauria robat una important col·lecció de rellotges d'alta gamma a Igualada